Ο **Φώτης Κ. Καφάτος** (16 Απριλίου 1940 – 18 Νοεμβρίου 2017) ήταν Έλληνας βιολόγος. Από το 2005 μέχρι το 2010, ήταν ο πρώτος πρόεδρος του Ευρωπαϊκού Συμβουλίου Έρευνας και στη συνέχεια επίτιμος πρόεδρός του και μέλος του επιστημονικού του συμβουλίου. Διετέλεσε καθηγητής στο Ιμπίριαλ Κόλετζ και στο Χάρβαρντ, καθώς και στα Πανεπιστήμια Αθηνών και Κρήτης. Έχει ασχοληθεί ιδιαίτερα με την ελονοσία.

Βιογραφία
---------

Γεννήθηκε στο Ηράκλειο Κρήτης. Ο πατέρας του Κώστας, από το Μοναστηράκι Ρεθύμνου, ήταν γεωπόνος. Είχε δύο αδελφούς, τον Μηνά, ο οποίος είναι αστροφυσικός και τον Αντώνη, που ζει στην Αθήνα. Φοίτησε στο Λύκειο «Κοραής». Σπούδασε ζωολογία στο Πανεπιστήμιο Κορνέλ το 1961 και βιολογία στο Πανεπιστήμιο Χάρβαρντ το 1962. Έλαβε το διδακτορικό του από το Χάρβαρντ στη βιολογία το 1965. Διετέλεσε βοηθός καθηγητής στο Χάρβαρντ από το 1965 μέχρι το 1969, όταν και έγινε καθηγητής στο ίδιο πανεπιστήμιο, θέση που διατήρησε μέχρι το 1994. Το 1972 μέχρι το 1982 ήταν καθηγητής βιολογίας στο Πανεπιστήμιο Αθηνών και από το 1982 καθηγητής βιολογίας στο Πανεπιστήμιο Κρήτης. Το 1982 ίδρυσε το Ινστιτούτο Μοριακής Βιολογίας και Βιοτεχνολογίας, του οποίου ήταν πρόεδρος μέχρι το 1993, στο Ίδρυμα Τεχνολογίας και Έρευνας στο Ηράκλειο Κρήτης. Την περίοδο 1993-2005 ήταν γενικός διευθυντής του Ευρωπαϊκού Εργαστηρίου Μοριακής Βιολογίας. Από το 2005 μέχρι τον θάνατό του ήταν καθηγητής ανοσογενομικής στο Ιμπίριαλ Κόλετζ του Λονδίνου.

Ο Καφάτος ήταν μέλος της Εθνικής Ακαδημίας Επιστημών των ΗΠΑ από το 1982, μέλος της Academia Europaea το 1991. Είχε εκλεγεί ξένο μέλος της Γαλλικής Ακαδημίας Επιστημών το 2002 και της Βασιλικής Εταιρείας του Λονδίνου το 2003. Το 2007 έγινε μέλος της Ευρωπαϊκής Ακαδημίας Επιστημών και Τεχνών. Ήταν ιδρυτικό μέλος και πρώτος πρόεδρος του Ευρωπαϊκού Συμβουλίου Έρευνας (ΕΣΕ).. Διατέλεσε πρόεδρος μέχρι το 2010 και έπειτα επίτιμος πρόεδρος του ΕΣΕ.

Πέθανε το πρωινό της 18ης Νοεμβρίου 2017 στο Ηράκλειο της Κρήτης.

Βραβείο Αριστείας στη Βιολογία - Φώτης Καφάτος
----------------------------------------------

Προς τιμή του η Πανελλήνια Ένωση Βιοεπιστημόνων (ΠΕΒ) έχει θεσμοθετήσει το «Βραβείο Αριστείας στη Βιολογία - Φώτης Καφάτος» ως συμβολική τιμή στον Καφάτο για το επιστημονικό του έργο. Το βραβείο απονέμεται κάθε δύο χρόνια και τελεί υπό την αιγίδα της Γενικής Γραμματείας Έρευνας και Τεχνολογίας.

Παραπομπές
----------

1. 1 2  *Μουσείο Γκούγκενχαϊμ*. fotis-c-kafatos. Ανακτήθηκε στις 9  Οκτωβρίου 2017.
2. ↑  *Freebase Data Dumps*. Google.
3. ↑  «Έφυγε από τη ζωή ο ο κορυφαίος Κρητικός επιστήμονας Φώτης Καφάτος». 18 Νοεμβρίου 2017.
4. ↑  Χρήστος Μιχαηλίδης (10 Οκτωβρίου 2010). «Δύο Κρητικοί αναμετριούνται με το σύμπαν». *Ελευθεροτυπία*.. Ανακτήθηκε στις 7 Απριλίου 2017.
5. ↑  Τασούλα Επτακοίλη (31 Ιουλίου 2016). «Μηνάς Καφάτος: Γιατί αρνούνται οι πολιτικοί να ψηφίζουν οι απόδημοι;». Καθημερινή. Ανακτήθηκε στις 7 Απριλίου 2017.
6. 1 2 3 4  «CURRICULUM VITAE Fotis C. Kafatos» (PDF). Πανεπιστήμιο Αθηνών. Ανακτήθηκε στις 7 Απριλίου 2017.
7. ↑  Antonoyiannakis, M.; Hemmelskamp, J.; Kafatos, F.C. (2009). «The European Research Council Takes Flight». *Cell* **136** (5): 805–809. doi:10.1016/j.cell.2009.02.031. PMID 19269357.
8. ↑  Gilbert, N. (2010). «The labours of Fotis Kafatos». *Nature* **464** (7285): 20. doi:10.1038/464020a. PMID 20203577.

Εξωτερικοί σύνδεσμοι
--------------------

* Φώτης Καφάτος στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 272618486
* **ΕΒΕ**: 249157
* **BiblioNet**: **249157**
* LCCN: n82217125
* ISNI: 0000 0003 8389 3627
* GND: 1104043149
* SUDOC: 080001327
* NLA: 36375450

 |

 |